На основу члана 77. Закона о приватизацији, („Службени гласник РС“, бр.83/2014, 46/2015 и 112/2015), члана 2а., Закона о пореском поступку и пореској администрацији („Службени гласник РС“, бр.80/2002,...,30/2018 и 95/2018), Закључка Владе Републике Србије 05 бр.023-11098/2018 од 20.новембра 2018. године и члана 37. Статута Града Ниша („Службени лист Града Ниша“, бр.88/2008 и 143/2016), Скупштина Града Ниша на седници одржаној \_\_\_\_\_\_\_\_2019.године, донела је

**ОДЛУКУ**

 **О КОНВЕРЗИЈИ ПОТРАЖИВАЊА ГРАДА НИША У УДЕО ГРАДА НИША У КАПИТАЛУ ПРИВРЕДНОГ ДРУШТВА „ЗАШТИТНА РАДИОНИЦА“ Д.О.О. ИЗ БЕОГРАДА**

Члан 1.

 Потраживања Града Ниша, настала по основу неизмирених локалних јавних прихода, привредног друштва „ЗАШТИТНА РАДИОНИЦА“ Д.О.О. из Београда, матични број 20034386, у укупном износу од 772.258,74 динара са стањем на дан 31.05.2018. године и обрачунатом каматом до дана 31.05.2018. године конвертују се у трајни улог Града Ниша у капиталу привредног друштва „ЗАШТИТНА РАДИОНИЦА“ Д.О.О. из Београда и то:

* порез на зараде у износу од 488.279,77 динара и
* порез на зараде у оквиру уплатног рачуна обједињене наплате пореза и доприноса у износу од 283.978,97 динара.

Члан 2.

 Одлука ступа на снагу осмог дана од дана објављивања у „Службеном листу Града Ниша“.

Број:\_\_\_\_\_\_\_\_\_

У Нишу, дана \_\_\_\_\_\_\_\_2019.године

**СКУПШТИНА ГРАДА НИША**

 **ПРЕДСЕДНИК**

 Мр. Раде Рајковић

ОБРАЗЛОЖЕЊЕ

 Чланом 77. Закона о приватизацији („Сл.гласник РС“ бр. 83/2014, 46/2015 и 112/2015) у поступку приватизације, може се спровести конверзија потраживања у трајни улог субјекта приватизације, ако Влада донесе одлуку о конверзији потраживања државних поверилаца у трајни улог субјекта приватизације. Државни повериоци су дужни да конвертују потраживања у капитал ако је Влада донела одлуку из става 1. члана 77. Закона о приватизацији.

 Чланом 2а. Закона о пореском поступку и пореској администрацији („Службени гласник РС“, бр.80/2002,...,108/2016 и 30/2018) прописано је да се Закон о пореском поступку и пореској администрацији примењује и на изворне приходе јединица локалне самоуправе које те јединице утврђују, наплаћују и контролишу у јавноправном односу.

 Влада Републике Србије је Закључком 05 бр.023-11098/2018 од 20.новембра 2018.године је у тачки 5. препоручила надлежним органима јединице локалне самоуправе да донесу одлуку да се потраживања по основу изворних и уступљених прихода прихода буџета јединица локалне самоуправе са стањем на дан 31.мај 2018.године, у износу који је утврђен записником Министарства финансија, Пореске управе, Филијале Савски венац конвертују у трајни улог јединица локалне самоуправе у капиталу Друштва.

 Министарство финансија, Пореска управа – Филијала Савски венац је сачинила записник, број 47-03-1886/2018 од 28.јуна.2018. године о стању неизмирених уступљених прихода који припадају јединицама локалне самоуправе, стањем на дан 31.05.2018. године, и обрачунатом каматом до 31.05.2018. године.

 У вези напред наведеног, поштујући препоруку Владе РС дату Закључком 05 бр.023-11098/2018 од 20.новембра 2018.године предлаже се да Скупштина Града Ниша донесе Одлуку као у прилогу.

С поштовањем,

 С Е К Р Е Т А Р

 Нина Илић